Bí ó ti kù díẹ̀ kí bàbá mi dé ọ̀dọ̀ rẹ̀, bàbá mi ké tagbáratagbára ó sì wí fún iwin náà pé: Njẹ́ ìwọ ni Àǹjànnú-ìbẹ̀rù tí i ṣe oníbodè Igbó Olódùmarè bẹ́ẹ̀? Òun náà sì dáhùn ó ní, Èmi ni, èmi náà ni, èmi ọkùnrin náà nì. Lẹ́hìn èyí bàbá mi wí pé, Njẹ́ bí ó bá ṣe ìwọ ni oníbodè, ṣí ‘lẹ́kùn fún mi, mo ń fẹ́ẹ́ lọ ṣe ọdẹ, ṣe wéré, ojú ń kán mi.
Bi o ti ku die ki baba mi de odo re, baba mi ke tagbaratagbara o si wi fun iwin naa pe: Nje iwo ni Anjannu-iberu ti i se onibode Igbo Olodumare bee? Oun naa si dahun o ni, Emi ni, emi naa ni, emi okunrin naa ni. Lehin eyi baba mi wi pe, Nje bi o ba se iwo ni onibode, si ‘lekun fun mi, mo n fee lo se ode, se were, oju n kan mi.